Pandur II

Pandur II je univerzálna kolesová platforma obrnených vozidiel s pancierovanou korbou a pohonom všetkých 6 alebo 8 kolies. Vyrába sa v rôznych prevedeniach, ako napríklad bojové vozidlo pechoty, obrnený transportér, prieskumné vozidlo atď. Vozidlo je možné prepravovať štandardnými transportnými lietadlami NATO kategórie C-130, A400, C-5, C-390.
Vznik a vývoj.
V 80. rokoch 20. storočia vyvinula rakúska spoločnosť Steyr-Daimler-Puch obrnený transportér Pandur, ktorý bol následne zavedený nielen v rakúskej armáde, ale obstaralo ho aj Belgicko, Kuvajt alebo Slovinsko. V roku 2003 bola spoločnosť Steyr-Daimler-Puch Spezialfahrzeu predaná americkej korporácii General Dynamics a stala sa súčasťou jej európskej divízie pod názvom General Dynamics European Land Systems - Steyr (GDELS-Steyr). Komerčný úspech Panduru viedol k ďalšiemu vylepšovanie vozidla, čo vyústilo do vzniku obrneného transportéru Pandur II, ktorý bol spočiatku ponúkaný v konfiguráciách 6x6 a 8x8.
V roku 2005 sa stal Pandur II víťazom portugalského tendra na nákup obrnených vozidiel 8x8 a v roku 2006 zvíťazil aj českom tendri. Pôvodne bolo Portugalskom objednaných 264 vozidiel a Česko požadovalo 234 strojov. V oboch prípadoch však sprevádzalo toto obstarávanie veľké množstvo škandálov, ktoré sa týkali tak korupčných konaní, ako aj technických problémov. V dôsledku toho v skutočnosti Portugalsko odobralo len 188 Pandurov a Česko 107 vozidiel. V roku 2016 si 34 obrnených vozidiel Pandur II objednala aj rakúska armáda.
V roku 2015 zastavila spoločnosť General Dynamics všetky snahy o propagáciu Panduru II a predal plné práva na výrobu tohto vozidla českej spoločnosti Excalibur Army. Montážna linka Panduru II vznikla v špeciálne vytvorenom závode Tatra Defence Vehicle v Kopřivnici. V roku 2015 uzavrela Excalibur Army zmluvu s Indonéziou na na obstaranie nezverejného počtu vozidiel Pandur II v celkovej hodnote 39 miliónov dolárov. Začiatkom roka 2017 podpísala Tatra Defence Vehicle zmluvu s Ministerstvom obrany Českej republiky na dodávku dalších 20 kusov Pandur II v rôznych verziách.
Konštrukcia.
Pandur II je dlhý , široký a na výšku meria . Vyznačuje modulárnou konštrukciou so zváranou samonosnou korbou o voliteľnej úrovni balistickej i protimínovej odolnosti podľa normy STANAG 4569. Disponuje tiež systémami ochrany pred účinkami chemických, biologických a jadrových zbraní.
Vozidlo je poháňané dieselovým motorom Cummins ISLe série HPCR s výkonom 335 kW. Motor je spojený s plne automatickou 6-stupňovou prevodovkou ZF 6HP 602C. Spolu s 2-stupňovou prevodovkou (preraďovateľnou za pohybu) to dáva Panduru II celkom 12 prevodových stupňov. Vozidlo dokáže dosiahnuť na ceste maximálnu rýchlosť /h. Dokáže prekonávať rôzne terénne prekážky (napr. zákop do šírky  alebo zvyslú prekážku do výšky ). Viez dolať aj vodné prekážky, pričom pláva rýchlosťou /h.
Pandur II môže byť vybavený vežou RCWS-30, ktorá je bezosádková a diaľkovo ovládaná. RCWS-30 umožňuje viesť paľbu na mnoho cieľov, od pešiakov po tanky a vrtuľníky vo vise, a to pomocou tridsaťmilimetrového kanónu Mk44 Bushmaster II. Účinný dostrel kanónu sa pohybuje podľa druhu cieľa medzi dvoma až troma kilometrami. Ďalej stroj disponuje guľometom M240 kalibru 7,62 mm s dostrelom podľa druhu cieľa od 500 do 1 500 metrov. Nechýba mu ani odpaľovacie zariadenie protitankových riadených striel Spike-LR, ktoré je možné účinne využiť na diaľku od 200 do 4 000 metrov. Prídavné zariadenie veže pozostáva z dvojosého LOF stabilizátoru, systému denného videnia s farebnou CCD kamerou, nočného videnia s chladeným termálnym zobrazovačom, laserového zameriavača a automatického cieľového navádzania.